b'\n_START_ARTICLE_\nAnda\n_START_PARAGRAPH_\nAnda er et omr\xc3\xa5de i Gloppen kommune i Nordfjord. I omr\xc3\xa5det ligger ferjeleiet mellom Anda og Lote, et sentralt knutepunkt der Europavei 39 krysser Nordfjorden. Sandane lufthamn ligger mot \xc3\xb8st._NEWLINE_Ferjekaia ble \xc3\xa5pnet med ombygget og omreguleres ferjetill\xc3\xb8p fra nordvest i 2012. Tidligere var till\xc3\xb8pet fra \xc3\xb8st._NEWLINE_Omr\xc3\xa5det ligger p\xc3\xa5 g\xc3\xa5rden Hjelmeset, som n\xc3\xa5 er delt i tre aktive bruk, og et mindre nedlagt bruk nord for flyplassen. Bruket n\xc3\xa6rmest ferjekaia er barndomshjemmet til verdensmester i langrenn, Odd-Bj\xc3\xb8rn Hjelmeset._NEWLINE_P\xc3\xa5 Anda er en gravr\xc3\xb8ys uten funn datert til bronsealder.\n_START_SECTION_\nEtymologi\n_START_PARAGRAPH_\nNavnet \xc2\xabAnda\xc2\xbb har ukjent opphav. Det kan komme av at omr\xc3\xa5dets profil, best sett fra s\xc3\xb8rsiden av Gloppefjorden. Omr\xc3\xa5det har form som minner om ei and, der hals, hode er omr\xc3\xa5det ved ferjekaia og nebbet mot fyret lengst i vest. Med litt velvilje synes dette ogs\xc3\xa5 p\xc3\xa5 bilder tatt fra nordvest. Kroppen er en skogkledd \xc3\xa5s tilh\xc3\xb8rende g\xc3\xa5rdene p\xc3\xa5 Hjelmeset._NEWLINE_Navnet kan ogs\xc3\xa5 komme av \xc2\xabamd\xc2\xbb eller \xc2\xabama\xc2\xbb av gni/skure, slik lignende navn er forklart i Nord-Norge._NEWLINE_Anda har gitt navn til Andenes (Gloppen) som trolig er en av de eldste i Gloppen og eldre enn Hjelmeset. Andenes er nevnt i skriftlig f\xc3\xb8rste gang i 1303.\n_START_SECTION_\nHeksebrenning\n_START_PARAGRAPH_\nGamle historier tilsier at Anda var brukt som omr\xc3\xa5de for heksebrenning. Det er plassert et heksemonument i omr\xc3\xa5det til minne om de kvinnene som ble brent her. Heksemonumentet er laget av billedkunstneren Stig Eikaas.'